За всеки от нашите продукти, ние оценяваме безопасността на суровините, както и безопасността на крайния продукт.
Първо, оценяваме съставките, използвани в нашите продукти: концентрацията на съставката в продукта; времето за контакт в зависимост от вида на продукта (с или без изплакване); категорията на продукта (за лице, тяло, коса) и съответно повърхността на експозиция; целевата група, като обръщаме специално внимание на "чувствителното" население, т.е. бебета, деца, бременни жени, пациенти с кожни заболявания и др.
След това, оценяваме нивото на безопасност на готовия продукт; провеждаме предварителни тестове (in vitro) и клинични проучвания за толерантност върху доброволци (in vivo върху здрава кожа, а след това върху целеви тип кожа). Когато разработваме формулите си, ако по време на тези тестове открием някакви проблеми, продуктът без съмнение не се пуска на пазара и започваме отначало. В A-DERMA безопасността е на първо място. Затова всеки от нашите продукти се предлага на пазара с абсолютната гаранция, че е безопасен при нормални условия на употреба.